93 
det krænges over Hovedet lige til Næbroden. Der 
stoppes da paany hakket Blaar i Øjehulerne, og en ny 
kunstig Hals (se nedenfor) indsættes, hvorefter Skindet 
krænges tilbage over Hovedet; Fjerlaget tørres nu med 
Kartoffelmel, og det opblødte Skind udstoppes og op- 
stilles for øvrigt som et frisk Skind. 
Kroppens og Halsens Størrelse til et Fugleskind. Et 
Skind med fast Krop forsynes med en ny Hals og 
Krop af Størrelse som den udtagne, der ikke maa 
bruges, da den under Opblødningen bliver for fugtig. 
Hvis man faar et løst Skind til Udstopning, uden 
Maal paa Hals og Krop, bestemmes Størrelsen af den 
kunstige Hals og Krop ved Maaling udenpaa Skindet, 
naar det er blevet saa fugtigt, at Vingerne kan bøjes 
ud fra Kroppen. 
Man bør lave Kroppen saa nøjagtig som muligt, at 
Efterstopning kan undgaas. Viser Kroppen sig forkert, 
tages den straks ud, og hvad enten den har vist sig 
for lille eller for stor, laves den rigtig. 
Har man paa en ornitologisk Ekspedition faaet 
flere Fugle, end man kan naa at stille op, lægger man 
dem i Skind (med løs Krop); de kan da let udstoppes 
senere. 
En Fugl, som af en eller anden Grund ikke kan 
opstilles, men hvis Fjerdragt man ønsker at bevare, kan 
i mange Tilfælde lægges i Skind (se Pag. 46). 
Angaaende Skindlægning henvises for øvrigt til: 
„Anvisning til at udstoppe og opbevare Fugleskind, der 
ikke ønskes opstillede", af H. Chr. Mortensen, Lærer ved 
Viborg Katedralskole. Viborg 1889. 
